Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt fid-dokument li jġib in-numru 32020M9809. Il-EUR-Lex hu l-aċċess fuq l-internet għal-liġi Ewropea. Artiklu 107 (1), (2) u (4) tar-Regolament (KEE) Nru 574/72 Perjodu ta' referenza: April 2020 Perjodu ta' applikazzjoni: Lulju, Awwissu u Settembru 2020 ix-xahar ta' Jannar għar-rati ta' kambju applikabbli mill-1 ta' April ta' wara, ix-xahar ta' April għar-rati ta' kambju applikabbli mill-1 ta' Lulju ta' wara, ix-xahar ta' Lulju għar-rati ta' kambju applikabbli mill-1 ta' Ottubru ta' wara, ix-xahar ta' Ottubru għar-rati ta' kambju applikabbli mill-1 ta' Jannar ta' wara. L-isem protett (it-tibdil fl-isem huwa rifless f'intestaturi oħra bħad-deskrizzjoni tal-prodott, ir-rabta, il-metodu tal-produzzjoni, ir-rekwiżiti u l-kontrolli applikabbli iżda l-kontenut ta' dawn it-taqsimiet mhuwiex affettwat) Emenda fl-Ispeċifikazzjoni tal-Prodott li twassal għal emenda tal-ispeċifikazzjonijiet ewlenin L-inklużjoni tal-isem mhux biss bl-Ispanjol iżda wkoll bil-Katalan, minħabba l-istatus kouffiċjali taż-żewġ lingwi fi Spanja (rikonoxxut fl-Artikolu 4 tal-Liġi Organika Nru 1/2007 tat-28 ta' Frar 2007 dwar ir-riforma tal-Istatut ta' Awtonomija għall-Gżejjer Baleariċi). Huwa kompletament iġġustifikat li l-prodott ikollu żewġ ismijiet, kemm bl-Ispanjol ("Hierbas de Mallorca") u bil-Katalan ("Herbes de Mallorca"), peress li kważi l-manifatturi kollha ta' din ix-xarba spirituża bit-togħma tal-aniżetta issa jużaw l-isem bil-Katalan biss u jqisu li huwa essenzjali li jkunu jistgħu jużaw l-isem "Herbes de Mallorca" meta jippreżentaw il-prodotti tagħhom. Ix-xarba "Hierbas de Mallorca"/"Herbes de Mallorca" ssir esklussivament fuq il-gżira ta' Mallorca, li hija parti mill-Komunità Awtonoma tal-Gżejjer Baleariċi. F'din il-komunità awtonoma, il-Katalan huwa l-lingwa tal-Gżejjer Baleariċi u għandu status ta' lingwa uffiċjali flimkien mal-Ispanjol u dan huwa rikonoxxut fl-Artikolu 4 tal-Liġi Organika 1/2007 tat-28 ta' Frar 2007 dwar ir-riforma tal-Istatut ta' Awtonomija tal-Gżejjer Baleariċi. L-użu ta' rutina tal-Ispanjol u l-Katalan fit-territorju tal-Gżejjer Baleariċi jfisser li ilu żmien u għomor isir riferiment għall-"Hierbas de Mallorca"/"Herbes de Mallorca" daqqa wieħed u daqqa l-ieħor kemm bl-Ispanjol ("Hierbas de Mallorca") kif ukoll bil-Katalan ("Herbes de Mallorca"). Barra minn hekk, ir-realtà tas-suq ma tistax tiġi injorata. Iż-żewġ ismijiet, "Hierbas de Mallorca"/"Herbes de Mallorca", intużaw matul is-snin u dan se jkompli jkun il-każ. Dan japplika mhux biss għall-kummerċ nazzjonali, iżda wkoll internazzjonalment. L-użu tat-terminu "Herbes de Mallorca" tant huwa stabbilit sew li jintuża wkoll fil-kummerċjalizzazzjoni u fil-promozzjoni f'pajjiżi oħra u f'lingwi oħra tal-UE. L-isem bil-Katalan, "Herbes de Mallorca" jrid jiġi inkluż ukoll fl-isem, flimkien ma' "Hierbas de Mallorca". Hemm intestaturi oħra li huma affettwati minn dan it-tibdil, bħad-deskrizzjoni tal-prodott, ir-rabta, il-metodu tal-produzzjoni, ir-rekwiżiti u l-kontrolli applikabbli iżda l-kontenut tagħhom mhuwiex emendat. Xarbiet akoħoliċi bit-togħma tal-aniżetta "Hierbas de Mallorca"/"Herbes de Mallorca" huwa xarba spirituża bit-togħma tal-aniżetta b'kontenut ta' alkoħol ta' bejn 20 % u 50 % skont il-volum, b'togħma ta' pjanti u b'dolċifikazzjoni mhux obbligatorja bis-sukrożju. Kontenut ta' alkoħol attwali: Kontenut massimu ta' metanol: 20 g/hl alkoħol b'100 % vol. Dehra ċara Kulur li jvarja minn ambra għal aħdar Aroma intensa u kumplessa bi preżenza qawwija ta' frott tal-aniżetta. L-aromi huma friski, ħelwin, b'togħma ta' frott (larinġ u lumi) u ta' fjuri. It-togħma jkollha ħlewwa distinta, ħlewwa medja jew ma tkunx ħelwa skont il-varjetà, kif deskritt fit-taqsima dwar il-"Varjetajiet": ħelwa, imħallta jew xotta. Hemm togħma residwa qawwija ta' pjanti aromatiċi. Is-sensazzjoni hija densa fil-każ tal-varjetajiet imħallta u ħelwin. Hemm tliet varjetajiet differenti kkaratterizzati skont il-kontenut taz-zokkor u l-qawwa alkoħolika propja. Il-karatteristiċi organolettiċi speċifiċi huma l-aroma intensa u kumplessa, bi preżenza qawwija tal-aniżetta. L-aromi huma friski, ħelwin, b'togħma ta' frott (larinġ u lumi) u ta' fjuri. Il-kulur ivarja minn ambra għal aħdar. It-togħma jkollha ħlewwa, ħlewwa medja jew ma tkunx ħelwa skont il-varjetà: ħelwa, imħallta jew xotta. Is-sensazzjoni hija densa fil-każ tal-varjetajiet imħallta u dik ħelwa. Iż-żona tal-produzzjoni u tal-ibbottiljar tal-Indikazzjoni Ġeografika hija ristretta għall-gżira ta' Mallorca fil-Komunità Awtonoma tal-Gżejjer Baleariċi, Spanja. Dan huwa mmanifatturat bit-taħlit ta' xarba spirituża bit-togħma tal-aniżetta ma' soluzzjoni ta' ilma u alkoħol, imħawra b'maċerazzjoni u/jew b'distillazzjoni ta' pjanti, biż-żieda ta' ilma, ta' etanol ta' oriġini agrikola u sukrożju, iżda dan tal-aħħar mhuwiex obbligatorju. Spirti bit-togħma tal-aniżetta Alkoħol ta' oriġini agrikola Ilma tax-xorb distillat, dejonizzat u/jew demineralizzat. Pjanti aromatiċi prodotti fuq il-gżira ta' Mallorca: Sukrożju Pjanti aromatiċi oħra u/jew aromatizzanti naturali awtorizzati Aġenti koloranti awtorizzati għax-xarbiet spiritużi. Il-produzzjoni ssegwi prattiki tradizzjonali bi tliet stadji separati. L-ewwel stadju jinvolvi l-estrazzjoni tal-aroma tal-pjanti. L-esperjenza tal-produttur hija fundamentali f'dan l-istadju. Il-proporzjon ta' pjanti aromatiċi essenzjali jintgħażel fuq din il-bażi. Il-pjanti magħżula huma mmaċerati f'soluzzjoni ta' ilma u alkoħol għal kemm ikun hemm bżonn sabiex jiġu estratti l-aromi. Din il-fażi tista' tissaħħaħ bid-distillazzjoni tal-maċerat. Fit-tieni stadju, xarba spirituża bit-togħma tal-aniżetta hija prodotta mill-alkoħol agrikolu, mill-ilma u mill-estratti jew id-distillati tal-aniżetta u mis-sukrożju, iżda dan tal-aħħar mhuwiex obbligatorju. Fit-tielet u l-aħħar stadju, il-prodotti tal-istadji preċedenti jitħalltu maż-żieda mhux obbligatorja ta' ilma, ta' alkoħol u ta' zokkor, sabiex jinkisbu l-kontenut mixtieq ta' alkoħol u ta' zokkor u karatteristiċi organolettiċi. F'dan l-istadju, l-esperjenza tal-produttur hija fundamentali. Din hija l-bażi sabiex jiġi deċiż il-proporzjon tal-estratt aromatiku prodott fl-ewwel stadju sabiex jinkisbu l-karatteristiċi distintivi ta' "Hierbas de Mallorca"/"Herbes de Mallorca". Din ix-xarba spirituża hija magħrufa ħafna minħabba l-livelli għolja ta' produzzjoni u ta' bejgħ tagħha matul is-snin. Dan kollu jista' jiġi attribwit għall-kwalitajiet organolettiċi uniċi tagħha: dehra ċara; kulur li jvarja minn ambra għal aħdar; aroma intensa bi preżenza qawwija ta' frott tal-aniżetta; noti friski, ħelwin, b'togħma ta' frott (larinġ u lumi) u ta' fjuri perċettibbli. Bosta sorsi jipprovdu evidenza tar-reputazzjoni tagħha matul is-snin, mill-bidu tagħha sa żminijietna. Il-karattru tradizzjonali tal-prodott imur lura għall-oriġini tiegħu fil-monasteri. Il-patrijiet kienu jipproduċu firxa wiesgħa ta' spirti u ta' xarbiet spiritużi billi jużaw pjanti u frott. Fil-"posesiones", hekk kif kienu jissejħu l-proprjetajiet kbar fil-kampanja ta' Mallorca, il-bdiewa kienu magħrufa li jagħmlu xarba spirituża bit-togħma tal-aniżetta bil-pjanti aromatiċi lokali. Il-produzzjoni kienet possibbli bis-saħħa tal-abbundanza tal-lampiki fil-gżira. Huwa magħruf li, fl-aħħar tas-seklu tmintax, kien hemm 177 lampika f'Mallorca ddedikati għall-produzzjoni tal-ispirti. Dawn kienu jipproduċu 780 000 litru distillati, li minnhom 60 % kienu għall-konsum lokali. Dawn il-lampiki ppermettew il-produzzjoni tad-distillat li kienet tipprovdi l-bażi għall-manifattura ta' din ix-xarba spirituża unika. Barra minn hekk, l-għarfien wiesa' tal-bdiewa dwar il-karatteristiċi tal-pjanti aromatiċi tal-gżira ppermettielhom jagħżlu dawk li huma l-aktar xierqa sabiex jagħtu t-togħma lid-distillat. Dan wassal għall-ħolqien ta' "Hierbas de Mallorca"/"Herbes de Mallorca". Il-karatteristiċi organolettiċi jagħtu lill-prodott ir-reputazzjoni tiegħu. Jintgħarfu mill-ewwel minħabba l-aromi ta' diversi pjanti mill-gżira ta' Mallorca, speċjalment tal-bużbież, tal-klin, tal-birbiena tal-lumi, tal-kamumella, tal-lumi, tal-larinġ u tal-melissa tal-lumi. L-użu ta' dawn il-pjanti aromatiċi ma kienx kumbinazzjoni. Pjuttost huwa r-riżultat ta' osservazzjoni u tal-għarfien dwar pjanti selvaġġi min-naħa tal-produtturi, bl-esperjenza mgħoddija minn ġenerazzjoni għall-oħra. Il-produtturi għażlu l-aktar pjanti xierqa fil-proporzjonijiet korretti tagħhom sabiex jagħtu lix-xarba aroma u togħma pjaċevoli u karatteristiċi. Fl-aħħar tas-seklu dsatax, il-produzzjoni u l-konsum tax-xarba żdiedu minħabba l-ftuħ ta' stabbilimenti tradizzjonali żgħar ta' produtturi. Xi wħud minn dawk l-istabbilimenti għadhom joperaw sal-lum. Sa mis-seklu dsatax, il-poplu ta' Mallorca gawda mill-"Hierbas" tradizzjonali fiċ-ċelebrazzjonijiet, fl-ikliet tal-familja u fl-avvenimenti soċjali kollha tiegħu. Studji riċenti juru l-popolarità kurrenti tal-prodott. Pereżempju, skont il-pubblikazzjoni "Diagnosis de la producción y comercialización de los productos con denominación de calidad 2010" [Analiżi tal-produzzjoni u tat-tqegħid fis-suq ta' prodotti b'denominazzjonijiet ta' kwalità fl-2010] prodotta mill-Istitut tal-Kwalità Agroalimentari tal-Gżejjer Baleariċi, il-bejgħ żdied bi 11 % bejn l-2009 u l-2010, u laħaq volum totali ta' bejgħ ta' 1 301 457 litru. Din ix-xarba spirituża għandha karattru partikolarment tradizzjonali. Madankollu, jenħtieġ li jiġi nnotat li l-istudju msemmi hawn fuq juri żieda fil-bejgħ fil-pajjiżi tal-UE fl-2010, b'żieda ta' 64 % meta mqabbel mas-sena preċedenti. Dan juri li l-prodott huwa stmat sew fost il-konsumaturi Ewropej. Illum il-ġurnata jinxtorob fid-djar, fil-barijiet u fir-ristoranti. Tradizzjonalment il-prodott jinxtorob qabel jew wara ikla, jew mad-deżerta. Il-konsum ta' tazza "Hierbas" flimkien mal-"buñuelos" [blalen magħġuna ħelwin u moqlija] huwa popolari ħafna. Bis-saħħa tal-popolarità tiegħu, l-użi tiegħu evolvew u qed jintuża wkoll f'cocktails li jinkludu dawn li ġejjin: "Agua de Mallorca" li fih il-varjetà ħelwa ta' "Hierbas", kiwi u "gaseosa" [ilma tas-soda magħmul ħelu]; "El viento del Teix de Mallorca" li fih il-varjetà mhux ħelwa ta' "Hierbas", Cointreau u After Shock blu; "Cielo abierto" li fih "Hierbas", ħalib tal-ġewż tal-Indi u niska crème de cacao mħalltin; u "Ca Nostra" li fih il-varjetà mhux ħelwa ta' "Hierbas", Palo de Mallorca u Gin de Mahón. Ta' min jgħid li din ix-xarba għandha bosta użi kulinari bħala ingredjent. Pereżempju, tintuża sabiex jiġi ppreservat it-tin imnixxef u sabiex tagħtih aroma u togħma karatteristiċi. El libro del Bar y de los Cócteles, ippubblikat minn H.F. Ullmann, li jelenka l-aktar distillati li għamlu suċċess f'livell internazzjonali. Barra minn hekk, prova indiretta tal-popolarità mifruxa, tar-reputazzjoni u tal-prestiġju tagħha tista' tinstab meta jitqies in-numru ta' referenzi fuq l-Internet. Tiftixa fuq Google għal "Hierbas de Mallorca" fit-3 ta' April 2012 tat madwar 96 200 riżultat. L-istess tiftixa bil-Katalan, "Herbes de Mallorca" tat 95 000 riżultat. Ir-riżultati huma marbuta ma' siti web dwar il-gastronomija, ma' gwidi turistiċi, ma' riċetti u ma' artikli fil-gazzetti, fost oħrajn. Karatteristiċi speċifiċi li jistgħu jiġu attribwiti għaż-żona ġeografika L-influwenza ġeografika tissejjes fil-kundizzjonijiet agrikoli u klimatiċi u fil-fattur uman. Minn naħa waħda, il-kundizzjonijiet agrikoli u klimatiċi ta' Mallorca huma ideali għat-tkabbir ta' dawn il-pjanti aromatiċi: il-birbiena tal-lumi, il-kamumella, il-lumi, il-larinġ, il-klin, il-melissa u l-bużbież. Dawn jagħtu lix-xarba l-karatteristiċi organolettiċi tagħha. Min-naħa l-oħra, il-fattur uman, speċjalment l-esperjenza tal-produtturi, huwa kruċjali sabiex jinkisbu l-karatteristiċi uniċi ta' "Hierbas de Mallorca"/"Herbes de Mallorca". Id-deċiżjonijiet dwar il-proporzjonijiet tal-pjanti fil-maċerat, kif ukoll l-estratt aromatiku mħallat max-xarba spirituża bit-togħma tal-aniżetta, huma bbażati fuq l-esperjenza tal-produttur u fuq l-analiżi organolettika tal-prodott. Ir-Regolament (KE) Nru 110/2008 tal-Parlament Ewropew u tal-Kunsill tal-15 ta' Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi, ta' xorb spirituż u li jħassar ir-Regolament tal-Kunsill (KEE) Nru 1576/89 Ir-Regolament ta' Implimentazzjoni tal-Kummissjoni (UE) Nru 716/2013 tal-25 ta' Lulju 2013 li jistabbilixxi r-regoli għall-applikazzjoni tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi ta' xorb spirituż Il-liġi 1/1999 tas-17 ta' Marzu 1999 dwar l-Istatut tal-produtturi u tal-industrijalisti agroalimentari tal-Gżejjer Baleariċi. Il-produtturi bl-Indikazzjoni Ġeografika jeħtiġilhom jissodisfaw ir-rekwiżiti li ġejjin. Dawn jeħtiġilhom ikunu elenkati fir-Reġistru tal-Manifatturi u tal-Imballaturi ta' "Hierbas de Mallorca"/"Herbes de Mallorca". L-ibbottiljar fil-post tal-oriġini: ix-xarba tista' titqiegħed fis-suq biss meta tiġi bbottiljata fil-post tal-oriġini. L-għan ta' din ir-restrizzjoni huwa li jiġi żgurat li l-Indikazzjoni Ġeografika tkun protetta u ġġustifikata fuq il-bażi tar-raġunijiet li ġejjin: Il-garanzija, is-salvagwardja u l-protezzjoni tal-kwalità tal-prodott u, b'hekk, tar-reputazzjoni tal-Indikazzjoni Ġeografika. L-operaturi jassumu din ir-responsabbiltà bħala grupp u bis-sħiħ, għar-raġunijiet li ġejjin. Il-fatt li l-imballaġġ isir fiż-żona tal-produzzjoni huwa vitali sabiex jiġu ppreservati l-karatteristiċi u l-kwalità speċifiċi. Huwa ekwivalenti għall-inkarigar tal-applikazzjoni u tal-kontroll tal-istandards dwar l-imballaġġ lill-produtturi u lill-istruttura ta' kontroll. Dawn il-korpi għandhom l-għarfien u l-ħiliet meħtieġa. Għandhom ukoll interess fundamentali fil-preservazzjoni tar-reputazzjoni miksuba, flimkien mal-implimentazzjoni u mal-infurzar tar-regoli kollha dwar l-ibbottiljar. Iż-żona tal-produzzjoni tinsab fuq il-gżira ta' Mallorca. It-trasport bl-ingrossa lejn żoni oħra jista' jinvolvi vjaġġ wieħed bil-baħar jew aktar ta' tul ta' żmien konsiderevoli. Dan jista' jkun ta' riskju għall-preservazzjoni tal-kwalità tal-prodott finali peress li wieħed mill-fatturi essenzjali tal-kwalità distintiva tiegħu huwa l-aroma partikolari. Għalhekk, huwa essenzjali li tiġi ppreżervata l-aroma miksuba matul il-produzzjoni u li tiġi evitata l-preżenza ta' aromi barranin. Sabiex jiġu żgurati l-karatteristiċi essenzjali, l-ibbottiljar irid isir fil-post tal-oriġini u mill-produtturi nfushom. Is-sempliċi koeżistenza ta' żewġ proċessi ta' bbottiljar differenti ġewwa jew barra ż-żona tal-produzzjoni, b'kontroll sistematiku jew mingħajru, tista' tnaqqas il-fiduċja li tgawdi minnhom l-Indikazzjoni Ġeografika fost il-konsumaturi, li huma assigurati li l-istadji kollha – il-produzzjoni u l-imballaġġ – jitwettqu taħt il-kontroll u r-responsabbiltà tal-grupp protett b'din l-Indikazzjoni Ġeografika. Sabiex tiġi ggarantita t-traċċabilità u jiġi żgurat il-kontroll: Jekk l-imballaġġ jitħalla jsir barra miż-żona demarkata, tinxteħet f'riskju l-garanzija tal-oriġini tal-prodott kopert. Il-prodott kopert huwa ppreżentat f'imballaġġ trasparenti b'kapaċità massima ta' tliet litri. F'ċirkustanzi eċċezzjonali, jistgħu jintużaw tipi oħra ta' imballaġġ b'awtorizzazzjoni minn qabel mill-awtorità kompetenti. Huwa permess li l-imballaġġ ikun fih pjanti aromatiċi fil-maċerazzjoni. Regoli speċifiċi għat-tikkettar: il-prodott kopert bl-Indikazzjoni Ġeografika jrid jinkludi dan li ġej fuq it-tikketta tiegħu: Mhuwiex obbligatorju, iżda dan jista' jiġi segwit minn waħda mit-tliet varjetajiet deskritti fit-taqsima 3.3. Wieħed miż-żewġ logos li ġejjin: Għażla A bil-kulur jew l-Għażla B abjad u iswed. Numru ta' kontroll alfanumeriku. L-intestaturi tal-Ispeċifikazzjoni tal-Prodott affettwati: Deskrizzjoni tal-inbejjed Rabta maż-żona ġeografika It-taqsimiet tad-Dokument Uniku affettwati: Deskrizzjoni tal-inbid (inbejjed) Rabta maż-żona ġeografika Hemm domanda fis-suq għall-inbejjed b'qawwa alkoħolika aktar baxxa, struttura ħafifa u kontenut residwu ta' zokkor. Il-karatteristiċi organolettiċi tal-prodotti b'qawwa alkoħolika proprja relattivament baxxa u b'kontenut residwu ta' zokkor jissodisfaw ir-rekwiżiti tal-Ispeċifikazzjoni tal-Prodott. L-intestatura tal-Ispeċifikazzjoni tal-Prodott affettwata: Kundizzjonijiet oħra Kundizzjonijiet ulterjuri – Regoli dwar l-Indikazzjonijiet Aħna nemmnu li l-isem tal-varjetà għandu jispikka u jinqara b'mod ċar fuq it-tikketti tal-inbejjed bl-Indikazzjoni Ġeografika Protetta "Duna-Tisza-közi", billi jkunu distinti jew proporzjonali għad-daqs tat-tikketta. L-intestatura tal-Ispeċifikazzjoni tal-Prodott affettwata: Prattiki enoloġiċi – Rendimenti massimi Il-programm ta' ristrutturar ta' dawn l-aħħar snin biddel b'mod sinifikanti l-istruttura tal-vinji fiż-żona tal-produzzjoni. Il-produtturi issa għandhom vinji ħafna aktar effiċjenti għad-dispożizzjoni tagħhom, fejn għeneb tal-istess livell ta' kwalità bħal qabel qed jipprovdi rendimenti ogħla. Il-prodotti tal-inbid li jgawdu mir-reputazzjoni tal-Indikazzjoni Ġeografika "Duna-Tisza-közi" jistgħu jiġu prodotti wkoll f'dawn il-livelli ta' rendiment. L-intestatura tal-Ispeċifikazzjoni tal-Prodott affettwata: Varjetajiet ta' għeneb permessi Il-varjetà(jiet) ewlenija/ewlenin tal-għeneb tal-inbid L-inbid ta' kwalità għolja jista' jsir billi jintużaw il-varjetajiet tal-għeneb ta' Mátrai muskotály u Vértes csillaga. Il-frott ta' dawn il-varjetajiet mhux ikklassifikati kien primarjament sfruttat mill-produtturi lokali bħala most. Il-fatt li titħalla tintuża l-Indikazzjoni Ġeografika Protetta "Duna-Tisza-közi" jtejjeb aktar ir-reputazzjoni ta' dawn l-inbejjed. L-intestatura tal-Ispeċifikazzjoni tal-Prodott affettwata: Varjetajiet ta' għeneb permessi Il-varjetà(jiet) ewlenija/ewlenin tal-għeneb tal-inbid Matul dawn l-aħħar snin, il-varjetà Syrah ġiet miżrugħa fl-Interfluve tad-Danubju-Tisza. Il-frott tagħha jipproduċi nbid ta' kwalità għolja. Il-fatt li titħalla tintuża l-Indikazzjoni Ġeografika Protetta "Duna-Tisza-közi" jippermetti li l-inbid jiġi kkummerċjalizzat bl-indikazzjoni tal-post ta' oriġini tiegħu. L-intestatura tal-Ispeċifikazzjoni tal-Prodott affettwata: Kundizzjonijiet oħra Kundizzjonijiet ulterjuri – Produzzjoni barra miż-żona ta' produzzjoni demarkata Għal raġunijiet ta' kompetittività u biex jiżdiedu l-opportunitajiet li jintuża l-għeneb imkabbar f'din iż-żona, ikun utli li tiġi estiża l-produzzjoni barra miż-żona demarkata għaż-żona kollha permessa mir-regoli. Din iż-żona tipprovdi l-istess kundizzjonijiet ta' pproċessar bħal dawk applikabbli fiż-żona attwali ta' produzzjoni koperta mill-Indikazzjoni Ġeografika Protetta "Duna-Tisza-közi". L-intestatura tal-Ispeċifikazzjoni tal-Prodott affettwata: Kundizzjonijiet oħra Kundizzjonijiet ulterjuri –Regoli dwar l-użu ta' ċerti espressjonijiet Skont ir-regolamenti nazzjonali, Csabagyöngye, Mátrai muskotály u Zefir huma kklassifikati bħala varjetajiet Muscat, u b'hekk l-użu tal-varjetà ġie kkjarifikat. IĠP - Indikazzjoni Ġeografika Protetta B'karattru ħaj u frisk, b'finitura medja, l-inbejjed varjetali għandhom aromi u togħmiet tal-frott u tal-fjuri li huma tipiċi tal-varjetà użata. Inbid xott, nofsu misjur, ħelu mezzan jew ħelu. Inbejjed ħfief friski b'aċidità qawwija, magħmula minn għeneb aħmar, b'aromi u togħmiet ħajjin u friski tal-frott (tal-lampun, tal-ħawħ, taċ-ċirasa qarsa, tar-ribes iswed, tal-frawli, eċċ.) u xi drabi aromi tal-fjuri. Inbid xott, nofsu misjur, ħelu mezzan jew ħelu. L-inbejjed varjetali għandhom aromi u togħmiet li huma tipiċi tal-varjetà użata, b'aċidi arrotonditi; l-inbejjed coupage għandhom karattru li jirrifletti l-proporzjonijiet relattivi tal-varjetajiet użati; dawn huma nbejjed b'palat sħiħ b'tannini moderati. Inbid xott, nofsu misjur, ħelu mezzan jew ħelu. L-inbejjed ħomor varjetali għandhom aromi u togħmiet li huma tipiċi tal-varjetà użata, b'aċidi arrotonditi; l-inbejjed coupage għandhom kontenut ta' tannini li jirrifletti l-proporzjonijiet relattivi tal-varjetajiet użati u togħma u palat bellusija; dawn l-inbejjed għandhom aromi tal-frott (ċirasa qarsa, lampun, ġewż, ribes iswed, eċċ.) u pikkanti (kannella, vanilla), taċ-ċikkulata u tat-tabakk; dawn jistgħu jkunu xotti, nofshom misjura, ħelwin mezzana jew ħelwin. Regoli dwar it-tħarriġ tad-dielja: Prattika tal-kultivazzjoni Regoli dwar it-tħarriġ tad-dielja: Fil-każ tal-vinji eżistenti mħawla qabel l-1 ta' Jannar 2012, l-inbejjed bl-Indikazzjoni Ġeografika Protetta "Duna-Tisza-közi" jistgħu jsiru minn għeneb li joriġina mill-vinja, sakemm il-vinja tibqa' operattiva, irrispettivament mill-metodu ta' tħarriġ jew mid-densità tat-tħawwil tal-vinja. Fil-każ ta' vinji stabbiliti wara l-1 ta' Jannar 2012, il-prodotti bl-Indikazzjoni Ġeografika Protetta "Duna-Tisza-közi" jistgħu jsiru biss minn għeneb li joriġina minn vinji mħawla permezz tal-metodi ta' tħarriġ li ġejjin: F'forma ta' kranju Tħarriġ Moser u tħarriġ Moser imtejjeb F'forma ta' purtiera sempliċi Tħarriġ Sylvoz Regoli dwar id-densità tad-dwieli fil-vinja Prattika tal-kultivazzjoni Għall-vinji stabbiliti wara l-1 ta' Jannar 2012, id-densità tat-tħawwil għandha tkun ta' mill-inqas 3 300 dielja għal kull ettaru. L-ispazju bejn ir-ringieli u d-dwieli għandu jiġi stabbilit abbażi ta' ringieli u dwieli spazjati b'mod uniformi u arranġamenti ta' tħawwil ta' dwieli b'żewġ ringieli u/jew b'żewġ dwieli. Id-distanza bejn ir-ringieli għandha tkun ta' mill-inqas 1,00 m u mhux aktar minn 3,60 m, filwaqt li d-distanza bejn id-dwieli għandha tkun ta' mill-inqas 0,60 m u mhux aktar minn 1,20 m. Fil-każ ta' dwieli doppji, id-distanza medja bejn id-dwieli hija l-fattur determinanti. Ir-rendiment finali meħtieġ biex biex jintlaħqu l-miri tal-produzzjoni għandu jiġi stabbilit permezz ta' regolamentazzjoni tal-għanqud kif meħtieġ matul il-perjodu ta' veġetazzjoni. Il-kontenut minimu taz-zokkor tal-għeneb Prattika tal-kultivazzjoni Il-kontenut minimu ta' zokkor naturali tal-għeneb (fil-grad ta' most Ungeriż (MM°), f'temperatura ta' 17,5 °C): Qawwa alkoħolika potenzjali minima tal-għeneb (% ta' vol), f'temperatura ta' 20 °C: Għeneb tal-inbid 24 000 kg ta' għeneb għal kull ettaru Iż-żoni ta' Bács-Kiskun, Csongrád, Jász-Nagykun-Szolnok u l-Kontej ta' Pest li huma kklassifikati bħala Klassi I u II skont il-katast tal-vinja tar-reġjuni li jipproduċu l-inbid. Inbid - Deskrizzjoni taż-żona demarkata (1) Iż-żona koperta mill-Indikazzjoni Ġeografika Protetta "Duna-Tisza-közi" tinsab fil-parti ċentrali tal-Ungerija. Din tinsab prinċipalment fiż-żona tal-Pjanura Ungeriża mdawra bix-Xmajjar Danubju u Tisza, magħrufa bħala Interfluve Danubju-Tisza (ir-reġjuni Kiskunság, Észak-Bácska, Jászság u Tápióság), u l-partijiet tar-reġjun Tiszazug u tal-Kontea Csongrád lejn il-Lvant tax-Xmara Tisza. Din hija konnessa ma' xi żoni tal-produzzjoni tal-Gżira ta' Csepel fil-Majjistral u dawk tal-għoljiet Gödöllő fit-Tramuntana. Il-karatteristiċi ambjentali taż-żona tal-produzzjoni huma ddeterminati l-aktar min-natura tagħha li tinsab fil-baxx: il-biċċa l-kbira taż-żona tinsab anqas minn 150 m 'il fuq mil-livell tal-baħar. L-art hija ċatta, b'differenzi fl-altitudni ta' mhux aktar minn 10-15-il m. Il-ħamrija taż-żona tal-produzzjoni koperta mill-Indikazzjoni Ġeografika Protetta "Duna-Tisza-közi" turi ftit varjazzjoni, billi l-biċċa l-kbira taż-żona tinsab fuq ħamrija ramlija kalkarja. Il-formazzjoni ta' din il-ħamrija ramlija hija primarjament attribwibbli għax-Xmara Danubju, li ddepożitat sedimenti mrammla fl-Interfluve tad-Danubju-Tisza fuq eluf ta' snin hekk kif din imxiet mil-Lvant għall-Punent. Normalment, il-ħamrija ramlija tista' tisħon malajr, u dan iwassal għall-maturazzjoni tal-għeneb. Min-naħa l-oħra, tali ħamrija għandha provvista fqira ta' nutrijenti u kapaċitajiet foqra taż-żamma tal-ilma u kontenut minerali baxx. Il-kundizzjonijiet klimatiċi taż-żona tal-produzzjoni huma prinċipalment iddeterminati mill-klima kontinentali predominanti fl-Ungerija, li hija kkaratterizzata fuq kollox minn sjuf sħan u xtiewi kesħin. Minħabba l-kundizzjonijiet klimatiċi, il-fatt li tinsab fil-baxx u l-għoli relattivament baxx 'il fuq mil-livell tal-baħar, aktarx li l-ġlata tokkorri fix-xitwa, fir-rebbiegħa u fil-ħarifa bl-istess mod. It-temperatura medja hija ta' madwar 10-11 °C. L-għadd medju ta' sigħat ta' dawl tax-xemx huwa ta' 2 000 siegħa fis-sena. L-ammont annwali medju ta' preċipitazzjoni huwa ta' 450-500 mm. Minħabba d-daqs ġeografiku kbir tagħha, iż-żona tal-produzzjoni għandha tradizzjonijiet rikki ta' tkabbir tad-dwieli u ta' produzzjoni tal-inbid. Uħud minn dawn huma relatati mal-mod li bih l-industrija ffjorixxiet fil-Medjuevu, segwiti mill-isfruttament mill-ġdid (stabbilizzazzjoni) taż-żoni ramlija abbandunati wara l-okkupazzjoni tal-Ottomani. Billi r-ramel wera li kien immuni għall-fillosera, l-epidemija mhux biss ħalliet it-tkabbir tad-dwieli mhux mittiefes, iżda tejbet ukoll b'mod sinifikanti r-rwol tiegħu. L-impatt tal-fatturi umani fuq iż-żona tal-produzzjoni jista' jiġi osservat fl-oqsma li ġejjin: l-iżvilupp konxju tal-istruttura tal-varjetà (b'varjetajiet tradizzjonali u ġodda) adattata għall-potenzjal offrut mill-kundizzjonijiet ekoloġiċi; l-iżvilupp ta' tekniki ta' tkabbir tad-dwieli u tal-produzzjoni tal-inbid adattati għall-kundizzjonijiet ekoloġiċi, u parzjalment għas-suq; l-iżvilupp tal-istruttura tal-produzzjoni u tal-integrazzjoni adattata għall-kundizzjonijiet ekoloġiċi u tas-suq. Inbid - Deskrizzjoni taż-żona demarkata (2) Deskrizzjoni tal-inbejjed L-inbejjed jiżviluppaw malajr u għandhom tendenza li jkunu ħfief, b'karattru aktar artab minħabba l-kontenut ta' aċidu relattivament baxx tagħhom. Uħud mill-vendemmji għandhom kontenut għoli ta' alkoħol. L-inbejjed bojod u rożè għandhom aroma intensa u togħma rikka. L-inbejjed Siller u dawk ħomor ġeneralment għandhom togħma ta' frott u huma relattivament ħfief, b'kulur anqas qawwi, u t-tannini tagħhom ukoll jiġu ffurmati malajr. Il-kontenut minerali tal-inbejjed huwa aktar baxx, li huwa attribwibbli għall-ħamrija ramlija. Ir-rabta bejn iż-żona tal-produzzjoni, il-fatturi umani u l-prodott L-ambjent ekoloġiku, b'mod partikolari l-ħamrija ramlija, għandu impatt sinifikanti fuq il-karatteristiċi tal-inbejjed. L-inbejjed taż-żona tal-produzzjoni huma prinċipalment indikati bħala nbejjed b'maturazzjoni qasira għal konsum bikri. L-ambjent ekoloġiku wassal għat-tixrid ta' għadd ta' varjetajiet adattati sew (Bianca, Kövidinka, Cserszegi fűszeres, eċċ.). Filwaqt li tammonta għal ftit anqas minn nofs il-produzzjoni totali tal-għeneb tal-pajjiż, iż-żona koperta mill-Indikazzjoni Ġeografika Protetta "Duna-Tisza-közi" taqdi rwol ewlieni fis-settur tat-tkabbir tad-dwieli u tal-produzzjoni tal-inbid tal-agrikoltura Ungeriża. Minbarra l-piż ekonomiku tagħha, il-produzzjoni tad-dwieli għandha rwol soċjali sinifikanti fil-ġenerazzjoni u s-supplimentar tal-introjtu u fiż-żamma tal-popolazzjoni lokali. Minħabba l-kundizzjonijiet ekoloġiċi lokali (eż. ħamrija ramlija, nuqqas ta' preċipitazzjoni), it-tkabbir tad-dwieli huwa waħda mill-aktar attivitajiet ta' biedja kosteffettivi f'dan ir-reġjun. L-effett tal-formazzjoni tal-pajsaġġ li jirriżulta mit-tkabbir tad-dwieli jgħin biex jagħmel ir-reġjun aktar attraenti. Bis-saħħa primarjament tal-inbejjed Muscat relattivament ħfief, b'togħma tal-frott u aromatiċi tar-reġjun, l-Interfluve Danubju-Tisza jgawdi reputazzjoni b'saħħitha fost il-konsumaturi. It-tibdil fl-istil tal-ħajja biddel id-drawwiet tal-konsum tal-inbid, b'żieda fid-domanda għal inbejjed aromatiċi u friski b'qawwa alkoħolika baxxa. Il-karatteristiċi taż-żona tal-produzzjoni, il-varjetajiet imkabbra u t-tħejjija teknoloġika tal-produtturi tal-inbid ħolqu opportunità biex jissodisfaw din id-domanda. Regoli dwar l-Indikazzjonijiet Fil-leġiżlazzjoni nazzjonali Tip ta' kundizzjoni oħra: Dispożizzjonijiet addizzjonali relatati mat-tikkettar Deskrizzjoni tal-kundizzjoni: L-espressjoni "oltalom alatt álló földrajzi jelzés" (Indikazzjoni Ġeografika Protetta) tista' tiġi ssostitwita bl-espressjoni tradizzjonali "tájbor" (inbid tal-pajjiż). Regoli dwar l-użu ta' ċerti espressjonijiet Fil-leġiżlazzjoni nazzjonali Tip ta' kundizzjoni oħra: Dispożizzjonijiet addizzjonali relatati mat-tikkettar Deskrizzjoni tal-kundizzjoni: "Primőr" [Primeur]: Inbid ibbottiljat fis-sena tal-qtugħ. L-espressjoni sinonima "újbor" [inbid ġdid] tista' tintuża wkoll. Il-produzzjoni barra miż-żona tal-produzzjoni demarkata Fil-leġiżlazzjoni nazzjonali Tip ta' kundizzjoni oħra: Deroga fuq il-produzzjoni fiż-żona ġeografika demarkata Deskrizzjoni tal-kundizzjoni: Fiż-żoni amministrattivi li ġejjin maġenb iż-żona demarkata: Iż-żona amministrattiva tal-muniċipalitajiet ta' Baranya, Békés, Borsod-Abaúj-Zemplén, Fejér, Hajdú-Bihar, Heves, Komárom-Esztergom, Nógrád u tal-Kontej ta' Tolna, u ta' Budapest. Klassi 1.5. Żjut u xaħmijiet (butir, marġerina, żejt, eċċ.). Meta jkun qed jiġi ppakkjat il-prodott "Olio lucano" IĠP, dan għandu jkollu l-karatteristiċi li ġejjin: Aċidità (espressa bħala aċidu olejku): mhux aktar minn 0,6 %; Indiċi tal-perossidu: massimu 12 meq O2/kg; Il-karatteristiċi tal-"Olio lucano" IĠP huma: kulur bejn l-aħdar u l-isfar, b'togħma ta' frott, imrar u pikkanti moderata, bil-possibbiltà ta' noti aromatiċi ta' ħxejjex friski, qaqoċċ, tadam, lewż u tuffieħ. L-armonija bejn in-noti tar-riħa u tat-togħma hija karatteristika speċifika komuni ta' dan iż-żejt. Jistgħu jintużaw ukoll varjetajiet oħra fi proporzjon li ma jaqbiżx l-20 %. Il-fażijiet kollha tal-proċess tal-produzzjoni, il-kultivazzjoni, il-ħsad u t-teħid taż-żejt għandhom isiru fiż-żona ġeografika ddefinita. Huwa permess l-użu onest ta' ismijiet, ismijiet tal-azjendi, ditti privati sakemm dawn ma jkollhomx sinifikat ta' tfaħħir u ma jkunux b'mod li jservu biex iqarrqu l-konsumatur. Tista' ssir referenza għall-ippakkjar f'azjenda tal-kultivazzjoni taż-żebbuġ jew fl-assoċjazzjoni ta' azjendi tal-kultivazzjoni taż-żebbuġ jew fl-impriża li tinsab fiż-żona tal-produzzjoni biss jekk l-ippakkjar ikun seħħ fl-istess azjenda. Mhux permess l-użu ta' Indikazzjonijiet Ġeografiċi oħra. Id-denominazzjoni "Olio Lucano", trid tidher fuq it-tikketta b'karattri ċari u li ma jitħassrux b'tali mod li tkun distinta mill-informazzjoni l-oħra pprovduta. It-tikketta trid tinkludi l-logo tal-IĠP "Olio lucano" murija hawn taħt, li huwa magħmul minn amfora stilizzata b'4 linji fit-tond trasversali u oblikwi. L-amfora hija l-kontenitur tal-fuħħar li kien jintuża fi żminijiet imbiegħda għat-trasport taż-żejt. Il-linji fit-tond li jżejnu l-amfora huma f'forma spirali u jfakkru f'kif huwa magħmul iz-zokk tas-sigra taż-żebbuġ. Il-kurvi huma erba' bħall-erba' linji li jidhru fuq l-emblema tal-Basilicata li jirrappreżentaw l-erba' xmajjar ewlenin li jgħaddu mir-reġjun: il-Bradano, il-Basento, l-Agri u s-Sinni. Taħt dan is-sinjal grafiku tidher il-kitba "olio lucano" b'ittri żgħar bil-grassett imqabbeż u l-kitba "Indikazzjoni Ġeografika Protetta". Il-logo jista' jidher ukoll imqabbeż fuq l-imballaġġ. Iż-żona tal-produzzjoni tal-"Olio lucano" IĠP taqbel mat-territorju amministrattiv kollu tar-reġjun tal-Basilicata. L-applikazzjoni għar-rikonoxximent hija bbażata fuq ir-reputazzjoni li għandu l-"Olio lucano" minħabba l-karatteristiċi speċifiċi tiegħu. Ir-rabta mal-ambjent li għandu l-"Olio lucano" hija bbażata fuq fatturi ġeografiċi, pedoklimatiċi, agronomiċi, teknoloġiċi u storiċi soċjali, li huma komuni u speċifiċi għaż-żona ġeografika ddefinita, li jingħaqdu biex jiddeterminaw il-karatteristiċi fiżikokimiċi u organolettiċi deskritti fil-punt 3.2. L-isem "Olio lucano" li huwa magħruf bih il-prodott kemm fis-suq kif ukoll fil-lingwaġġ ta' kuljum joriġina mill-istorja tal-isem taż-żona ġeografika ddefinita. It-territorju tar-reġjun tal-Basilicata kif inhu fil-preżent jaqbel ma' dak, akbar, li fiż-żminijiet qabel ir-Rumani (Seklu V u IV QK) kien jismu Lucania, art li kienet abitata mil-Lucani, wieħed mill-popli tal-Italja tal-qedem. Illum fil-lingwaġġ ordinarju, l-ismijiet Basilicata jew Lucania jintużaw bl-istess mod u dan jiġġustifika l-użu tal-aġġettiv "lucano" biex tiġi identifikata xi ħaġa jew xi persuna li toriġina jew li hija mir-reġjun tal-Basilicata. Ir-reġjun, li fih is-sigra taż-żebbuġ hija preżenti b'mod mifrux, huwa limitat b'mod naturali mill-Massif tal-Pollino, mill-Murge, mix-xmara Ofanto, mill-Baħar Jonju u mill-Baħar Tirren. Karatteristika distintiva ta' dan l-ambjent hija l-preżenza ta' diversi xmajjar li l-għoljiet tagħhom jinkludu fi ħdanhom it-tkabbir tas-siġar taż-żebbuġ. Fil-bosta bliet żgħar tal-Basilicata, li minħabba raġunijiet storiċi huma mibnija fuq il-quċċati tal-muntanji, l-imsaġar taż-żebbuġ huma miġbura l-aktar fil-qrib ħafna tal-pajjiżi, u l-bosta mtieħen (fuq medja 150 mitħna attiva minn 131 komun totali tar-reġjun) jippermettu t-twettiq rapidu tal-operazzjonijiet tat-tħin. L-ispeċifiċità strutturali tat-tkabbir taż-żebbuġ fil-Basilicata hija l-kultivazzjoni fuq l-għoljiet, minn azjendi żgħar: it-83 % tal-imsaġar taż-żebbuġ jinsabu f'żoni ta' għoljiet u muntanji b'medja ta' erja agrikola utilizzata minn azjendi għat-tkabbir tal-inbid ta' ftit inqas minn ettaru. F'dawn iż-żoni interni, il-kultivazzjoni ssir b'mod xott fuq artijiet b'xaqliba wieqfa fejn isseħħ l-erożjoni. Fl-imgħoddi, tradizzjonalment fiż-żoni ta' kultivazzjoni kollha, is-siġra taz-żebbuġ kienet titkabbar fuq l-artijiet l-aktar marġinali u l-inqas fertili. Ħafna drabi, f'dawn l-ambjenti, is-siġra taż-żebbuġ hija l-unika siġra li tista' tiġi kkultivata u għandha funzjoni soċjali, ambjentali u tal-pajsaġġ importanti ħafna. Il-Basilicata taqa' taħt ir-reġjun meteoroloġiku tal-Mediterran Ċentrali, b'isotermi annwali ta' 16 °C–17 °C, għandha klima Mediterranja tipika, ikkaratterizzata minn sjuf sħan u preċipitazzjonijiet ikkonċentrati fix-xitwa. Karatteristika klimatika komuni fit-territorju kollu hija n-nixfa dejjem preżenti lejn l-aħħar tar-rebbiegħa u fis-sajf, minkejja li b'ċerta varjabbiltà fl-indiċi ta' nixfa (Preċipitazzjoni annwali/Temperatura medja annwali) fuq il-bażi tal-għoli u t-temperatura tal-perjodu. Is-siġra taż-żebbuġ fil-Basilicata għandha oriġini antika ħafna. F'Pantanello di Metaponto, waqt xi skavi arkeoloġiċi mmexxija mill-Professur Carter tal-Università ta' Austin (Texas), instabu biċċiet ta' njam, żebbuġ, weraq u għadam, li jmorru lura għas-sitt seklu QK. Il-kolonizzaturi Griegi daħlu fiż-żminjiet antiki tal-Lucania, varjetajiet li adattaw ruħhom għall-ambjent, bħal fil-każ ta' Maiatica, li ma jistgħu jinstabu mkien ieħor. Barra minn hekk, matul is-sekli, il-wirt varjetali sar dejjem aktar rikk, permezz tal-ħidma u tal-iskambji bejn id-diversi komunitajiet monastiċi preżenti fit-territorju reġjonali kollu (Matera, Monticchio, Banzi, Acerenza, Montescaglioso). Eżempju ta' dan hija s-similarità ġenetika bejn il-varjetà Frantoio u l-grupp ta' Ogliarole deskritti fil-Basilicata. Illum il-firxa ta' varjetajiet fiż-żona ġeografika ddefinita tinkludi l-preżenza, iddistribwita b'mod uniformi fl-oqsma kollha ta' kultivazzjoni, ta' varjetajiet speċifiċi, bħal Coratina, Leccino, Frantoio u Ogliarole. Din il-kundizzjoni tikkontribwixxi, flimkien mad-diversi kultivari lokali, biex jiġu ddeterminati l-karatteristiċi speċifiċi u komuni tal-"Olio lucano". Minħabba l-effett konkomitanti tal-fatturi umani u ġeografiċi deskritti, b'mod partikolari l-karatteristiċi pedoklimatiċi tal-ambjent ta' kultivazzjoni tal-għoljiet, il-kompożizzjoni u d-distribuzzjoni tal-wirt varjetali fiż-żona ġeografika ddefinita, l-"Olio lucano" IĠP jippreżenta bħala karatteristika speċifika komuni u distintiva, intensità moderata tal-parametri organolettiċi u armonija bejn in-noti ta' riħa u togħma. Iż-żejt prodott fil-Basilicata, b'din l-ispeċifiċità, igawdi minn reputazzjoni tajba bl-isem "Olio lucano" ikkonfermata minn diversi premjijiet f'kompetizzjonijiet nazzjonali u internazzjonali u mill-preżenza fil-gwidi tal-qasam ta' diversi żjut ta' Lucano bil-karatteristiċi deskritti hawn fuq. F'dawn l-aħħar tliet deċennji, lejn l-aħħar tas-snin 80, l-użu tal-isem "Olio lucano" beda jiġi ddokumentat tajjeb f'dak li għandu x'jaqsam mal-kummerċ, mal-lingwaġġ komuni u mal-pubblikazzjonijiet xjentifiċi (Lupoli, 1989). Fil-kummerċ, minbarra l-użu tal-isem "Olio lucano" biex jiġi identifikat b'mod dirett il-prodott (eż. tikketti tal-azjenda Lettieri di Laurenzana – PZ, 1993), huma bosta l-każijiet iddokumentati ta' użu tal-aġġettiv "lucano" jew tal-isem "Lucania" kemm fit-tikketta (eż. "Colli lucani", "Bontà della Lucania", "Dalle colline lucane", eċċ.) kif ukoll fl-istess raġunijiet soċjali ta' ditti fis-settur (eż. l-azjenda agrikola "Podere Lucano" ta' Ripacandida – PZ, "Oroverde Lucano srl" ta' Ferrandina - MT, f'dan il-każ b'riferiment ċar għall-aġġettiv "lucano" b'rabta maż-żejt imsejjaħ deheb aħdar). Barra minn hekk, il-leġiżlazzjoni Ewropea dwar id-DOP u l-IĠP, li teskludi l-possibbiltà li jintużaw riferimenti ġeografiċi fit-tikketta, illimitat l-użu tal-isem min-naħa tal-produtturi fin-nuqqas ta' rikonoxximent. Il-parteċipazzjoni tal-operaturi fl-avvenimenti nazzjonali u internazzjonali ewlenin tas-settur ġibdet l-attenzjoni tal-konsumaturi u tal-operaturi barra mir-reġjun, u dan tejjeb ir-reputazzjoni tal-"Olio lucano". Hawn taħt, huma mniżżla l-premjijiet ewlenin li ntrebħu f'diversi kompetizzjonijiet fuq livell nazzjonali u internazzjonali sal-2016: Kompetizzjoni nazzjonali ERCOLE OLIVARIO, 2011, Rebbieħ tat-tieni post Kompetizzjoni nazzjonali ERCOLE OLIVARIO, 2006, 2007, 2011, 2017, Żjut Finalisti Kompetizzjoni nazzjonali L'ORCIOLO D'ORO, 2014, Rebbieħ tat-tielet post Kompetizzjoni nazzjonali L'ORCIOLO D'ORO, mill-2006 sal-2017, Aċċenn Qawwi Kompetizzjoni nazzjonali LEON D'ORO, 2007, 2009, 2013, Aċċenn Qawwi Kompetizzjoni nazzjonali MONTIFERRU, 2013, Rebbieħ tat-tielet post Kompetizzjoni nazzjonali MONTIFERRU, 2014, Rebbieħ tat-tieni post Kompetizzjoni nazzjonali MONTIFERRU, 2016, Rebbieħ tal-ewwel post Kompetizzjoni internazzjonali SOL D'ORO, 2009, 2013, Aċċenn Qawwi Kompetizzjoni internazzjonali SOL D'ORO, 2016, Rebbieħ tat-tielet post Kompetizzjoni internazzjonali BIOL, 2013, Midalja waħda tad-deheb, 3 Midalji tal-fidda Kompetizzjoni internazzjonali BIOL, 2014, 3 Midalji tad-deheb, 3 Midalji tal-fidda Kompetizzjoni internazzjonali JOOP (Premju għaż-Żejt taż-Żebbuġa tal-Ġappun), 2014, Rebbieħ tal-ewwel premju, kategorija medja Kompetizzjoni internazzjonal JOOP (Premju għaż-Żejt taż-Żebbuġa tal-Ġappun), 2016, Aċċenn (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 żur direttament il-paġna ewlenija tas-sit web tal-Ministeru tal-Agrikoltura, l-Ikel u l-Forestrija (www.politicheagricole.it) u kklikkja fuq "Qualità" (Kwalità) (fin-naħa ta' fuq tal-lemin tal-iskrin), u wara kklikkja fuq "Prodotti DOP IGP STG" (Prodotti DOP, IĠP u STG) (fil-ġenb, fuq in-naħa tax-xellug tal-iskrin) u fl-aħħar ikklikkja fuq "Disciplinari di Produzione all'esame dell'UE" (Speċifikazzjonijiet tal-Prodott soġġetti għall-eżami tal-UE). L-Ungerija Klassi 1.7 Ħut frisk, molluski u krustaċji u prodotti derivati minnhom "Akasztói szikiponty" huwa varjetà tal-ispeċi tat-tip karpjun (Cyprinus carpio L.) imrobbi esklussivament minn varjetà Ungeriża kklassifikata rikonoxxuta mill-Istat, li jinbiegħ ħaj, frisk, imkessaħ jew iffriżat li l-età tiegħu hija ta' mill-inqas żewġt isjuf iżda mhux aktar minn ħames isjuf. L-età ta' ħuta tiġi determinata mill-ammont ta' sjuf li jkunu għaddew mir-riproduzzjoni fir-rebbiegħa sa Ottubru tas-sena partikolari. "Akasztói szikiponty" huwa ta' lewn isfar dehbi jagħti fil-griż ċar, b'ġisem tawwali u pinna oranġjo jgħajjat. Piż tal-ħuta (piż ħaj): Żewġt isjuf: bejn 1,5 u 2 kg; Tlett isjuf: bejn 2 u 3,5 kg; Erbat isjuf: bejn 3,5 u 6 kg; Meta jkollha ħamest isjuf, tista' tilħaq bejn 6 u 8 kg. Il-karatteristiċi kwalitattivi tal-"Akasztói szikiponty" huma elenkati hawn taħt. Il-laħam tal-"Akasztói szikiponty" għandu l-karatteristiċi kimiċi li ġejjin: 25-30 % materja niexfa, 17-23 % proteini, 5-12 % xaħam. Il-laħam tal-"Akasztói szikiponty" għandu l-karatteristiċi organolettiċi li ġejjin: Kulur: roża ċar li jagħti fl-aħmar ċar Riħa: nadifa, pjaċevoli, kemxejn mielħa, li tfakkrek fir-ramel tafli Togħma u konsistenza: laħam b'togħma ta' ħut frisk u delikata, imsaffaf, b'sawra mlaħħma, magħqud u b'kontenut baxx ta' xaħam L-għalf tal-ħut jikkonsisti minn għalf naturali u minn għalf ikkonċentrat. Għalf ikkonċentrat miż-żona ġeografika, bħal qamħirrun, qamħirrun mgħarbel, qamħ, qamħ mgħarbel, tritikal, segala, piżelli u sorgu, jista' jingħata lill-ħut f'forma mitħuna u mgħarbla, kemm jekk f'taħlita kif ukoll jekk le. L-għalf ikkonċentrat jirrappreżenta bejn 50 % u 60 % tal-għalf totali. L-għalf ikkonċentrat jipprovdi l-enerġija meħtieġa għas-sussistenza tal-ħut. Il-frieħ tal-ħut jistgħu jingħataw, unikament fil-perjodu bejn Mejju u Ottubru wara t-tfaqqis (meta jkollhom sajf), għalf supplimentari komplet ta' oriġini naturali u ħieles minn OĠM, li l-ammont tiegħu ma jistax jaqbeż it-30 % tal-għalf totali. Dan l-għalf supplimentari speċjali, li jingħata biss meta l-ħut ikollu sajf wieħed, huwa maħsub biex jissodisfa r-rekwiżit proteiniku totali tiegħu, meta l-ammont ta' proteini pprovduta minn organiżmi naturali ma jkunx biżżejjed għall-età tiegħu. L-ingredjenti ta' dan l-għalf supplimentari speċifiku u komplet ma jistgħux jiġu pprovduti interament miż-żona ġeografika, u għalhekk l-għalf jiġi minn barra ż-żona ġeografika. Għalf totali annwali miż-żona ġeografika: Meta l-ħut ikollu sajf wieħed: min. Meta l-ħut ikollu bejn żewġt isjuf u ħamest isjuf: 100 % Peress li l-karatteristiċi tal-"Akasztói szikiponty" jiżviluppaw meta l-ħut ikollu żewġt isjuf, l-għalf li jingħata meta jkollu sajf ma jaffettwax il-karatteristiċi tal-prodott finali. Iċ-ċiklu kollu tal-produzzjoni tal-"Akasztói szikiponty" iseħħ fil-muniċipalitajiet ta' Akasztó u ta' Dunatetétlen. Il-logo bil-kulur tal-prodott għandu jidher fuq l-imballaġġ u għandu jkollu dijametru ta' mill-inqas 3 cm. Il-logo ċirkolari għandu bordura blu. Il-parti ta' fuq fiha l-isem "Akasztói szikiponty", il-parti t'isfel fiha l-indirizz tal-internet tal-grupp applikant. L-element dominanti fin-nofs tal-logo huwa motif ta' ħuta lewn isfar dehbi jagħti fil-griż, bix-xemx, ilma u qasab fl-isfond. Id-detenturi tad-drittijiet jistgħu jużaw il-logo tal-prodott mingħajr restrizzjoni. L-"Akasztói szikiponty" jiġi prodott fil-muniċipalitajiet ta' Akasztó u ta' Dunatetétlen. L-għadajjar ta' daqs medju u kbir (0,1-45 ettaru) fejn jitnissel, jitkabbar u jitrabba l-"Akasztói szikiponty" [karpjun tal-ilma mielaħ minn Akasztó] għandhom imbankmenti ċirkolari u jinsabu fuq pjanuri tal-melħ qrib il-Park Nazzjonali ta' Kiskunság f'Kiskunság bejn id-Danubju u t-Tisza. L-erja totali tal-għadajjar hija qrib l-400 ettaru (ha). Il-pjanuri tal-melħ, li attwalment igawdu status protett, ġew iffurmati prinċipalment wara r-regolazzjoni tad-Danubju, li biddel il-fluss tal-ilma ta' taħt l-art. L-art estremament mielħa, li tiddi bajdanija fis-sajf minħabba l-melħ preċipitat, hija dak li jagħti liż-żoni protetti l-valur ġeoloġiku u ġeomorfoloġiku tagħhom. L-għadajjar ġew iffurmati fuq din il-ħamrija mielħa. Fil-forma dilwita, il-biċċa l-kbira tal-minerali tat-trona salina jinġarru meta jitbattal l-ewwel ilma tal-għadira, iżda l-ħut iżomm ir-riħa ħafifa ta' melħ frisk. Fl-għadajjar tal-ilma mielaħ mibnija għat-trobbija tal-ħut, is-sottoswol huwa magħmul minn saff irqiq kumpatt b'saff ta' tajn fertili sempliċiment ftit ċentimetri oħxon. Il-fond medju tal-għadajjar huwa ta' bejn 70-80 cm. L-ammont annwali ta' xemx fiż-żona ġeografika jaqbeż l-2 000 siegħa fuq medja ta' ħamsin sena, li jfisser li l-għadajjar tal-ilma baxx jisħnu malajr, u jiskattaw produzzjoni bijoloġika aktar bikrija milli f'għadajjar aktar fondi. It-togħma pura tal-laħam tal-"Akasztói szikiponty" u r-riħa nadifa, pjaċevoli u kemxejn mielħa tiegħu li tfakkrek fir-ramel tafli u l-kulur tal-pinen tiegħu huma kkawżati mill-ambjent naturali; filwaqt li s-sawra u l-kontenut baxx ta' xaħam tal-laħam huma dovuti għall-fattur uman, jiġifieri l-għarfien tal-pixxikulturi. Flimkien, dawn l-elementi jagħtu lill-prodott il-karattru uniku tiegħu. Il-ħut fl-għadajjar tal-ilma baxx għandu aċċess aktar bikri għall-għalf naturali, u dan jippermettilhom jirriġeneraw aktar kmieni u jiżviluppaw b'mod aktar uniformi milli f'għadajjar aktar fondi. Il-vitamini, l-amminoaċidi u l-proteini naturali mill-annimali li l-ħut jikseb mill-organiżmi li jiekol (għalf naturali) huma ta' importanza kritika għall-iżvilupp tal-"Akasztói szikiponty". L-irjieħ tat-Tramuntana prevalenti fiż-żona ġeografika spiss jirnexxilhom iqallbu l-ilma tal-għadajjar baxxi sal-qiegħ. B'konsegwenza ta' dan, ma tistax tifforma stratifikazzjoni termali u l-provvista tal-ossiġenu fil-qiegħ tal-għadajjar tiffavorixxi wkoll id-dekompożituri. Dan jimpedixxi l-produzzjoni ta' materjali li jikkawżaw dekompożizzjoni, u b'hekk, il-laħam tal-"Akasztói szikiponty" huwa ħieles minn irwejjaħ jintnu u sustanzi li jħassru t-togħma. Ir-riħa tal-laħam tfakkrek fir-ramel tafli u għandha nota kemxejn mielħa riżultat tal-ilma mielaħ. Huwa importanti wkoll li tiġi enfasizzata r-rabta bejn il-kulur tal-"Akasztói szikiponty" u l-qiegħ tal-għadajjar, peress li l-ħut huwa kompletament adattat għall-kulur tal-qiegħ tal-għadajjar. Il-kulur karatteristiku isfar dehbi jagħti fil-griż u l-pinen oranġjo tal-"Akasztói szikiponty" evolvew biex ikanġu mal-kulur ċar tar-ramel tafli tal-qiegħ tal-għadajjar. Madankollu, il-kwalità tal-"Akasztói szikiponty" mhijiex dovuta biss għall-karatteristiċi eċċezzjonali tal-ambjent naturali, iżda anke għat-tradizzjonijiet u t-tekniki lokali tal-pixxikultura. Fil-bidu tas-snin 2000, permezz tal-għarfien espert lokali eżistenti u s-snin sħaħ ta' esperjenza akkumulata, it-teknoloġija ġiet ipperfezzjonata biex jiġu sfruttati l-kundizzjonijiet speċjali fl-għadajjar mibnija fiż-żoni lokali tal-ilma mielaħ biex jiġi prodott ħut b'laħam dgħif u b'kontenut baxx ta' xaħam. Skont it-teknoloġija, il-piż tal-ħut u t-temperatura tal-ilma jintużaw biex jiġi ddeterminat l-ammont ta' għalf ikkonċentrat li għandu jingħata lill-ħut bħala perċentwal tal-piż tal-ġisem sabiex il-laħam jinżamm dgħif u b'kontenut baxx ta' xaħam. Il-ħut jingħata ammont suffiċjenti ta' għalf naturali permezz ta' provvista permanenti ta' fertilizzant organiku f'kull għadira għall-pixxikultura. Il-produzzjoni ta' kilogramma ta' laħam tal-"Akasztói szikiponty" teħtieġ żewġ kilogrammi ta' għalf ikkonċentrat, filwaqt li l-letteratura tippreskrivi bejn erba' u ħames kilogrammi għal karpjun imrobbi regolari. Fl-għadajjar li jinsabu fiż-żona ġeografika, l-għalf ikkonċentrat jintuża malajr (f'bejn erba' u sitt sigħat) u b'riżultat ta' dan, l-istonku tal-ħut jespandi. Matul it-18-il siegħa li jkun għad fadal qabel it-tmigħ li jmiss, il-ħut irid ifittex l-għalf naturali tiegħu fl-għadira. Dan, madankollu, jeħtieġ ħafna għawm. Moviment intensiv jagħmel l-"Akasztói szikiponty" ħuta muskolari u jimpedixxi t-tkabbir ta' xi saff ta' xaħam. L-għalf ikkonċentrat b'livell għoli ta' lamtu jagħti lill-ħut l-enerġija li jeħtieġ biex jiċċaqlaq, u l-għalf naturali jipprovdi l-proteina meħtieġa għall-produzzjoni tal-laħam tal-ħut. Bħala riżultat ta' moviment intensiv kontinwu u alimentazzjoni konċentrata bbażata fuq l-esiġenzi tal-enerġija metabolika, l-"Akasztói szikiponty" isir muskolari u għaldaqstant il-laħam tiegħu jkollu kontenut baxx ħafna ta' xaħam (5-12 %) b'sawra msaffa u mlaħħma. Il-kwalità unika tal-"Akasztói szikiponty" hija dovuta wkoll għall-fatt li l-miri għad-daqs tal-popolazzjoni ġeneralment aċċettati fil-letteratura tnaqqsu b'mod sinifikanti. Filwaqt li ġew adattati għall-kundizzjonijiet ġeografiċi lokali, reġgħu nħadmu mill-ġdid għall-iskopijiet tal-produzzjoni abbażi tar-rendiment naturali. Is-sors ewlieni tal-proteini tal-ħut huwa l-għalf naturali li jinsab fl-għadajjar. Iż-żamma ta' dan huwa l-kompitu ewlieni tul iċ-ċiklu tal-produzzjoni, peress li dan jirrappreżenta l-kontenut ta' proteini tal-laħam u għat-tkabbir ottimali tal-ħut, wieħed mill-pilastri tat-togħma friska u delikata u l-aroma appetituża tiegħu. Abbażi tar-riżultati tal-kontrolli ta' kull ġimgħa tal-plankton u l-qabdiet bi prova kull ġimagħtejn, l-esperti lokali jaġġustaw il-parametri tat-teknoloġija tal-produzzjoni, jipprovdu nutrijenti addizzjonali, inaqqsu l-ammont ta' ħut jew jaddattaw id-doża tal-għalf sabiex il-laħam tal-ħut jinżamm b'mod konsistenti b'kontenut baxx ta' xaħam ta' bejn 5-12 %. "Akasztói szikiponty" jitrabba f'kundizzjonijiet kważi naturali, peress li r-riċerka turi li l-karatteristika prinċipali tal-laħam, jiġifieri l-kontenut tax-xaħam, hija simili ħafna għal dik tal-karpjun salvaġġ li jgħix fl-ibħra naturali. Il-kontenut tax-xaħam tal-karpjun li jgħix f'kundizzjonijiet naturali huwa fil-medda ta' bejn 5 u 10 % u jista' jitla' għal bejn 15 u 20 % fil-ħut imrobbi f'żoni oħra. Il-karatteristiċi uniċi ta' "Akasztói szikiponty" huma dovuti għall-karatteristiċi tal-post tal-produzzjoni, l-għalf li jingħata abbażi tar-rekwiżiti ta' enerġija metabolika u t-teknoloġija unika tal-produzzjoni, li jiddistingwu l-ħut mill-karpjun imkabbar f'żoni oħra. (it-tieni subparagrafu tal-Artikolu 6(1) ta' dan ir-Regolament)
Extracted from C_172_2020.html